paragraph_text: "Man of Science, Man of Faith" je prva epizoda druge sezone televizijske serije Izgubljeni i sveukupno 26. epizoda kompletne serije. Režirao ju je Jack Bender, a napisao Damon Lindelof. Prvi puta se emitirala 21. rujna 2005. godine na televizijskoj mreži ABC. Glavni lik radnje epizode je Jack Shephard koji se u radnji prije dolaska na otok bori kako bi izliječio Sarah (koja će mu kasnije postati supruga). U radnji koja se događa na otoku, John Locke i Kate Austen odluče ući u podzemno okno.